pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ยินดีนักลงทุนญี่ปุ่นเชื่อมั่นศักยภาพ EEC เร่งเดินหน้าความพร้อมขยายความร่วมมือด้านการลงทุนเพิ่ม
วันอังคารที่ 16 สิงหาคม 2565
นายกฯ ยินดีนักลงทุนญี่ปุ่นเชื่อมั่นศักยภาพ EEC เร่งเดินหน้าความพร้อมขยายความร่วมมือด้านการลงทุนเพิ่ม
นายกฯ ยินดีนักลงทุนญี่ปุ่นเชื่อมั่นศักยภาพ EEC เร่งเดินหน้าความพร้อมขยายความร่วมมือด้านการลงทุนเพิ่ม
วันนี้ (16 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่นักลงทุนชาวญี่ปุ่นเชื่อมั่นในศักยภาพของ EEC และความพร้อมในการสร้างความร่วมมือด้านการค้า การลงทุน และโครงสร้างพื้นฐานสําคัญ มุ่งพัฒนาการเป็นหุ้นส่วนทางยุทธศาสตร์และเศรษฐกิจอย่างยั่งยืนและมีประสิทธิภาพต่อไป
โฆษกประจําสํานักนายกรัฐมนตรี กล่าวว่า ประเทศญี่ปุ่นยังคงเป็นอันดับ 1 ที่สนใจเข้ามาลงทุนในประเทศไทย ซึ่งจากภาพรวมการลงทุนชาวญี่ปุ่นในเขตพัฒนาพิเศษภาคตะวันออก (Eastern Economic Corridor: EEC) พบว่า นักลงทุนญี่ปุ่นที่ได้รับการออกบัตรส่งเสริมการลงทุนจากสํานักงานคณะกรรมการส่งเสริมการลงทุน หรือ BOI (Board of Investment) ในปี 2564 มีมูลค่ารวม 19,445 ล้านบาท ขณะที่ไตรมาสแรกของปี 2565 มีมูลค่าการออกบัตรส่งเสริมฯ แก่นักลงทุนญี่ปุ่นรวม 3,240 ล้านบาท
ทั้งนี้ ข้อมูลจากสถานเอกอัครทูตญี่ปุ่นประจําประเทศไทยพบว่า นักลงทุนญี่ปุ่นยังให้ความสนใจลงทุนในประเทศไทยอย่างต่อเนื่อง จากศักยภาพการเติบโตของไทย ทั้งยังได้เปรียบด้านพื้นที่ยุทธศาสตร์ในภูมิภาคอาเซียน มีต้นทุนจากสภาพแวดล้อม ทรัพยากรมนุษย์ สะดวกต่อการลงทุนเพิ่มและพร้อมพัฒนาในอุตสาหกรรมใหม่ สอดคล้องกับที่ นักลงทุนญี่ปุ่น กล่าวถึง EEC ว่ามีศักยภาพ เหมาะสมแก่การลงทุนแห่งหนึ่งในภูมิภาคเอเชียตะวันออกเฉียงใต้ ซึ่งภายหลังการผ่อนคลายมาตรการล็อกดาวน์และการเปิดประเทศของไทย มีการติดต่อเจรจาธุรกิจระหว่างกันทั้งภาครัฐและเอกชนอย่างต่อเนื่อง
ทั้งนี้ ช่วงปลายเดือนกรกฎาคมที่ผ่านมา นายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก ( เลขาฯ EEC) และ ธนาคารซูมิโตโม มิตซุย แบงกิ้ง คอร์ปอเรชั่น (Sumitomo Mitsui Banking Corporation: SMBC) หนึ่งในสถาบันการเงินที่มีเครือข่ายนักลงทุนมากที่สุดในประเทศญี่ปุ่น ได้ร่วมกันลงนามบันทึกเข้าใจ (MOU) สร้างความร่วมมือเพื่อกระชับความสัมพันธ์ระหว่างนักลงทุนไทย-ญี่ปุ่น สนับสนุนการลงทุนจากนักลงทุนญี่ปุ่นในพื้นที่ EEC โดยธนาคาร SMBC จะร่วมมือกับ EEC ในการให้ข้อมูลและ สนับสนุนทางการเงินแก่นักลงทุนญี่ปุ่นและชาติอื่นที่มีความต้องการขยายความต้องการลงทุนในพื้นที่ดังกล่าว เพื่อผลักดันความร่วมมือด้านเทคโนโลยีและภาคการผลิต ฟื้นฟูภาคธุรกิจและอุตสาหกรรมภายในประเทศจากโควิด-19 และสานต่อการพัฒนาความเชื่อมโยงด้านห่วงโซ่อุปทาน ในฐานะที่ไทยเป็นหนึ่งในฐานการผลิตและส่งออกที่สําคัญของญี่ปุ่นในอาเซียน
“นายกรัฐมนตรีขอบคุณทุกหน่วยงานที่เกี่ยวข้องที่ร่วมมือกันพัฒนาศักยภาพ และขีดความสามารถของ EEC เพื่อมาตรฐานด้านอุตสาหกรรมใหม่ที่น่าสนใจ อุตสาหกรรม New S-Curve ต่อเนื่อง เสริมต่อความได้เปรียบด้านพื้นที่ทางภูมิศาสตร์ ต่อยอดกับการวางรากฐานโครงสร้างพื้นฐานสําคัญ ตลอดจนการพัฒนาทรัพยากรมนุษย์และสิ่งแวดล้อม สามารถสร้างความเชื่อมั่นและดึงดูดให้แก่นักลงทุนชาวญี่ปุ่น พร้อมกําชับถึงความสําคัญของโมเดลเศรษฐกิจ BCG อุตสาหกรรมคาร์บอนต่ํา เพื่อรักษาสิ่งแวดล้อมอย่างสมดุลยั่งยืน” นายธนกรฯ กล่าว
รัฐบาลไทย-ข่าวทำเนียบรัฐบาล-การรถไฟแห่งประเทศไทย จัดผู้บริหารและพนักงานลงพื้นที่เพื่ออำนวยความสะดวกในการเดินทางของประชาชนในช่วงเทศกาลปีใหม่ 2565
วันศุกร์ที่ 31 ธันวาคม 2564
การรถไฟแห่งประเทศไทย จัดผู้บริหารและพนักงานลงพื้นที่เพื่ออํานวยความสะดวกในการเดินทางของประชาชนในช่วงเทศกาลปีใหม่ 2565
การรถไฟแห่งประเทศไทย (รฟท.) กระทรวงคมนาคม อํานวยความสะดวกการเดินทางของประชาชนในสถานีกรุงเทพ (หัวลําโพง) และส่วนภูมิภาคพร้อมกันทั่วประเทศ
เมื่อวันที่ 30 ธันวาคม 2564 นายสุชีพ สุขสว่าง รองผู้ว่าการกลุ่มธุรกิจการเดินรถ ร่วมกับผู้บริหาร พนักงานด้านปฏิบัติการของการรถไฟแห่งประเทศไทย (รฟท.) กระทรวงคมนาคม ร่วมอํานวยความสะดวกการเดินทางของประชาชนในสถานีกรุงเทพ (หัวลําโพง) และส่วนภูมิภาคพร้อมกันทั่วประเทศ พร้อมมอบสเปรย์แอลกอฮอล์สําหรับผู้โดยสารตามมาตรการเฝ้าระวังและป้องกันการแพร่ระบาดของโรคโควิด-19 ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายนิรุฒ มณีพันธ์ ผู้ว่าการรถไฟแห่งประเทศไทย ในการดูแลความสะดวกของประชาชนในช่วงเทศกาลปีใหม่
รวมทั้ง เพื่อเป็นการอํานวยความสะดวกให้แก่ประชาชนผู้ใช้บริการ โดยในวันนี้ รฟท. ได้จัดเดินขบวนรถพิเศษช่วยการโดยสารในเส้นทางสายเหนือ (กรุงเทพ - เชียงใหม่) จํานวน 1 ขบวน และเส้นทางสายตะวันออกเฉียงเหนือ (กรุงเทพ - อุบลราชธานี) จํานวน 1 ขบวน สามารถรองรับผู้โดยสารได้มากกว่า 1,000 คน ทําให้มีขบวนรถเพียงพอต่อความต้องการ ไม่มีผู้โดยสารตกค้างแต่อย่างใด
นอกจากนี้ ในช่วงเทศกาลปีใหม่ รฟท. ยังได้จัดตั้งศูนย์ปลอดภัยในช่วงเทศกาลปีใหม่ ทั้งส่วนกลางและส่วนภูมิภาค สําหรับอํานวยความสะดวก และดูแลความปลอดภัยการเดินทางแก่ประชาชน ตั้งแต่วันที่ 29 ธันวาคม 2564 ถึงวันที่ 4 มกราคม 2565 พร้อมเพิ่มความเข้มงวดในการตรวจวัดระดับแอลกอฮอล์ สารเสพติดของพนักงานขับรถ เจ้าหน้าที่ประจําขบวนรถ และประจําสถานีก่อนปฏิบัติหน้าที่ รวมถึงห้ามจําหน่ายและดื่มเครื่องดื่มแอลกอฮอล์บนขบวนรถและบริเวณสถานีรถไฟ ตลอดจนดําเนินมาตรการทางสาธารณสุขในการเฝ้าระวังและป้องกันการแพร่ระบาดของโรคติดเชื้อไวรัส COVID-19 ควบคู่กันอย่างเคร่งครัด โดยมีการตั้งจุดคัดกรองวัดไข้ผู้โดยสารก่อนเข้าสถานี การตั้งจุดบริการแอลกอฮอล์ล้างมือ การให้สวมหน้ากากอนามัยตลอดการเดินทาง การรักษาระยะห่าง Social Distancing พร้อมให้สแกนแอปพลิเคชัน ไทยชนะ ก่อนและหลังใช้บริการ หากผู้โดยสารไม่สามารถใช้แอปพลิเคชันไทยชนะ ให้กรอกข้อมูลการเดินทางแทน
ส่วนจํานวนผู้โดยสารที่เดินทางในเมื่อวันที่ 29 ธันวาคม 2564 มีผู้โดยสารเดินทาง รวมทั้งสิ้นจํานวน 43,790 แบ่งเป็นผู้โดยสารเชิงพาณิชย์ 17,061 คน และเชิงสังคม 26,729 คน โดยมีผู้โดยสารขาออกจํานวน 24,434 คน และผู้โดยสารขาเข้า 19,356 คน และพบว่า สายตะวันออกเฉียงเหนือมีผู้ใช้บริการมากสุดถึง 12,670 คน (ผู้โดยสารขาออก 7,716 คน ผู้โดยสารขาเข้า 4,954 คน) รองลงมาคือสายใต้ จํานวน 11,936 คน (ผู้โดยสารขาออก 6,409 คน ผู้โดยสารขาเข้า 5,527 คน)
Facebook ทีมพีอาร์การรถไฟแห่งประเทศไทย (red arrow right)https://www.facebook.com/129946050353608/posts/5348557615159066/?d=n
INSTAGRAM SRT OFFICIAL (red arrow right) https://www.instagram.com/p/CYG8m-pBOy1/?utm_medium=copy_link
Twitter SRT OFFICIAL @PR_SRT (red arrow right)https://twitter.com/pr_srt/status/1476543902853197826?s=21
รัฐบาลไทย-ข่าวทำเนียบรัฐบาล-กสร. แจงสิทธิลูกจ้างที่ประสบภัยน้ำท่วม ไม่ถือเป็นการขาดงาน - ละทิ้งหน้าที่ หากนายจ้างเลิกจ้างต้องจ่ายค่าชดเชย
วันจันทร์ที่ 13 กันยายน 2564
กสร. แจงสิทธิลูกจ้างที่ประสบภัยน้ําท่วม ไม่ถือเป็นการขาดงาน - ละทิ้งหน้าที่ หากนายจ้างเลิกจ้างต้องจ่ายค่าชดเชย
....
กรมสวัสดิการและคุ้มครองแรงงาน (กสร.) เผย สถานการณ์ฝนตกหนักทําให้เกิดน้ําท่วมในหลายพื้นที่ ซึ่งส่งผลกระทบต่อการเดินทางไปทํางานของลูกจ้าง
.
สาเหตุดังกล่าว จึงไม่ถือว่าลูกจ้างขาดงาน หรือละทิ้งหน้าที่ และนายจ้างจะนํามาเป็นเหตุลงโทษวินัยออกหนังสือเตือน รวมถึงเลิกจ้างโดยไม่จ่ายค่าชดเชยไม่ได้ หากนายจ้างจะเลิกจ้างก็ต้องจ่ายค่าชดเชย
.
ส่วน "ลูกจ้าง" ที่ประสบภัยน้ําท่วม ควรแจ้งให้นายจ้าง/หัวหน้างานทราบทันที เพื่อให้นายจ้างได้จัดเตรียมลูกจ้างอื่นทํางานแทน และไม่ให้เกิดความเสียหายแก่กิจการของนายจ้าง
.
อ่านเพิ่มเติม คลิกhttps://www.thaigov.go.th/news/contents/details/45483
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-พม. จัดประชุมด่วน หลังสหรัฐอเมริกาจัดระดับไทยอยู่ Tier 2 Watch List ใน TIP Report ประจำปี 2564
วันพฤหัสบดีที่ 8 กรกฎาคม 2564
พม. จัดประชุมด่วน หลังสหรัฐอเมริกาจัดระดับไทยอยู่ Tier 2 Watch List ใน TIP Report ประจําปี 2564
พม. จัดประชุมด่วน หลังสหรัฐอเมริกาจัดระดับไทยอยู่ Tier 2 Watch List ใน TIP Report ประจําปี 2564
วันที่ 3 ก.ค. 64เวลา 16.00 น. ณ กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กทม.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า กระทรวงการต่างประเทศ สหรัฐอเมริกา ได้เผยแพร่รายงานสถานการณ์การค้ามนุษย์ (Trafficking in Persons Report: TIP Report) ประจําปี 2564 โดยประเทศไทยถูกจัดให้อยู่ระดับ Tier 2 Watch List ลดระดับจาก Tier 2 เมื่อปีที่แล้ว ซึ่งภายหลังเมื่อทราบผลดังกล่าว นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พ.ม.) ได้ให้มีการจัดประชุมด่วน ระหว่างกระทรวง พม. และหน่วยงานที่เกี่ยวข้อง อาทิ กระทรวงการต่างประเทศ กระทรวงแรงงาน และสํานักงานตํารวจแห่งชาติ เป็นต้น เพื่อวิเคราะห์ข้อมูลและพิจารณาร่วมกันว่าประเทศไทยดําเนินการเรื่องใดบ้างที่เป็นจุดอ่อน ทําให้ถูกจัดให้อยู่ระดับ Tier 2 Watch List และเรื่องใดบ้างที่ดําเนินการได้เป็นอย่างดีแล้ว อีกทั้ง ที่ประชุมได้พบว่ามีบางข้อมูลในรายงานฯ ไม่สอดคล้องกับข้อมูลที่ไทยได้นําเสนอ ที่ระบุว่าไทยขาดการดําเนินการบางเรื่อง ซึ่งไม่ตรงกับข้อเท็จจริง เพราะไทยได้ดําเนินการเรียบร้อยแล้ว ทั้งนี้ ในเบื้องต้น กระทรวงการต่างประเทศจะได้แจ้งไปยังสถานเอกอัครราชทูตสหรัฐอเมริกาประจําประเทศไทย เพื่อชี้แจงข้อมูลบางส่วนที่ไม่เป็นไปตามรายงานฯ
นางพัชรี กล่าวต่อไปว่า สําหรับรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2563 ที่ส่งให้กระทรวงการต่างประเทศ สหรัฐอเมริกา ประกอบการพิจารณาจัดระดับ Tier ใน TIP Report ประจําปี 2564 กระทรวง พม. ได้รายงานผลการดําเนินงาน ได้มุ่งเน้นการนําเสนอความก้าวหน้าและผลการดําเนินงาน 3 ด้านสําคัญของไทย ประกอบด้วย 1) ด้านดําเนินคดีและบังคับใช้กฎหมาย 2) ด้านคุ้มครองช่วยเหลือผู้เสียหายจากการค้ามนุษย์ และ 3) ด้านป้องกัน ทั้งนี้ กระทรวง พม. มีภารกิจสําคัญในการดําเนินงานด้านคุ้มครองช่วยเหลือผู้เสียหายจากการค้ามนุษย์ โดยเฉพาะในสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยยึดหลักการให้ผู้เสียหายเป็นศูนย์กลาง (Victim-centered approach) และคํานึงถึงบาดแผลทางจิตใจ (Trauma-informed care) โดยบูรณาการความร่วมมือกับภาคประชาสังคมในการจัดบริการและคุ้มครองช่วยเหลือผู้เสียหาย อาทิ การขับเคลื่อนนโยบาย Happy Shelter บ้านแห่งความสุขสําหรับทุกคน การเตรียมการรองรับการดูแลผู้เสียหายจากการค้ามนุษย์ที่มีความหลากหลายทางเพศ การพัฒนาแนวทางการใช้ระยะเวลาฟื้นฟูและไตร่ตรอง (Reflection Period) เพื่อให้บุคคลที่อาจเป็นผู้เสียหายจากการค้ามนุษย์ได้มีระยะเวลาที่เหมาะสมในการทบทวนเรื่องราว ก่อนที่จะเข้าสู่กระบวนการคุ้มครองช่วยเหลือและดําเนินคดี และการขยายผลกลไกของ Mobile Application PROTECT-U เพื่อเข้าถึงกลุ่มเป้าหมายในพื้นที่เสี่ยง เป็นต้น
รัฐบาลไทย-ข่าวทำเนียบรัฐบาล-เดินหน้าฉีดวัคซีนโควิด-19 และไข้หวัดใหญ่ ให้หญิงตั้งครรภ์ สร้างภูมิคุ้มกันแก่แม่เเละเด็กตั้งแต่ในครรภ์
วันอังคารที่ 14 กันยายน 2564
เดินหน้าฉีดวัคซีนโควิด-19 และไข้หวัดใหญ่ ให้หญิงตั้งครรภ์ สร้างภูมิคุ้มกันแก่แม่เเละเด็กตั้งแต่ในครรภ์
เดินหน้าฉีดวัคซีนโควิด-19 และไข้หวัดใหญ่ ให้หญิงตั้งครรภ์ สร้างภูมิคุ้มกันแก่แม่เเละเด็กตั้งแต่ในครรภ์
วันนี้ (14 กันยายน 2564) นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า กรมอนามัยและหน่วยงานที่เกี่ยวข้องจัดโครงการรณรงค์ให้หญิงตั้งครรภ์เข้ารับการฉีดวัคซีนโควิด-19 ตั้งเป้า “1 เดือน 1 แสนราย” เริ่มตั้งแต่วันที่ 13 กันยายน ถึง 13 ตุลาคม 2564 เร่งเพิ่มจํานวนฉีดวัคซีนให้กับหญิงตั้งครรภ์ จากปัจจุบันมีได้รับการฉีดวัคซีนเข็มแรกเพียง 5 หมื่นกว่าราย จาก 5 แสนราย ที่ผ่านมารัฐบาลได้เร่งระดมฉีดให้วัคซีนให้กับประชากรกลุ่มเสี่ยง “608” ประกอบไปด้วย กลุ่มผู้สูงอายุที่มีอายุตั้งแต่ 60 ปีขึ้นไป กลุ่มผู้ป่วยที่มีโรคประจําตัว 7 โรค และกลุ่มหญิงตั้งครรภ์ที่อายุครรภ์ 12 สัปดาห์ขึ้นไป อย่างไรก็ตาม กระทรวงสาธารณสุขพบว่า นับตั้งแต่เมษายนจนถึงปัจจุบัน กลุ่มหญิงตั้งครรภ์มีอัตราการเสียชีวิตจากการติดเชื้อโควิด-19 ร้อยละ 2.26 หรือ เมื่อติดเชื้อแล้วพบว่ามีอาการรุนแรง ส่งผลให้ทารกคลอดก่อนกําหนดและเสี่ยงติดเชื้อโควิด-19 จากแม่ จึงถือเป็นกลุ่มเสี่ยงที่ต้องได้รับการฉีดวัคซีนโดยเร็ว
รองโฆษกประจําสํานักนายกรัฐมนตรี กล่าวว่า จะมีการเริ่มระดมฉีดวัคซีนเชิงรุกให้ครอบคลุมในทุกพื้นที่ ผ่านช่องทางศูนย์บริการฉีดวัคซีน โรงพยาบาลขนาดใหญ่ และในท้องถิ่น อาทิ รพ.สต. หรือ คลินิกฝากครรภ์ ที่จะได้รับการจัดสรรควัคซีนลงไปเพื่ออํานวยความสะดวกมากขึ้น จึงขอให้ทุกภาคส่วนร่วมกันประชาสัมพันธ์ สร้างความเข้าใจถึงความสําคัญในการฉีดวัคซีนแก่กลุ่มหญิงตั้งครรภ์ ที่มีอายุครรภ์ 12 สัปดาห์ขึ้นไป เพื่อลดอัตราการเสียชีวิตและลดความรุนแรงจากการติดเชื้อโควิด-19 ทั้งยังเป็นการสร้างภูมิคุ้มกันให้แก่แม่และเด็กในครรภ์ รวมถึงภูมิคุ้มกันจะสามารถส่งผ่านการให้นมบุตรอีกด้วย
“นอกเหนือจากการฉีดวัคซีนป้องกันโควิด-19 แล้ว ยังขอเชิญชวนให้กลุ่มหญิงตั้งครรภ์เข้ารับการฉีดวัคซีนป้องกันไข้หวัดใหญ่ ซึ่งฉีดชนิดใดก่อนก็ได้แต่ต้องเว้นระยะห่างอย่างน้อย 2 สัปดาห์ และสามารถฉีดวัคซีนป้องกันไข้หวัดใหญ่ระหว่างการฉีดวัคซีนโควิด-19 เข็มที่ 1 และเข็มที่ 2 ได้ โดยสามารถเข้ารับการฉีดวัคซีนไข้หวัดใหญ่ได้ที่หน่วยบริการในระบบประกันสุขภาพแห่งชาติทุกแห่ง ทั้ง รพ.รัฐ/ รพ.สต./ ศูนย์บริการสาธารณสุข (ศบส.) และคลินิกเอกชนที่เข้าร่วมฯ ถึงวันที่ 31 ธันวาคม 2564 โดยไม่เสียค่าใช้จ่าย” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-รัฐบาลเร่งเดินหน้าจัดหาวัคซีนโควิด-19 ทั้งวัคซีนหลักและวัคซีนทางเลือก ตามแผนการจัดหาวัคซีนโควิด-19 ให้ได้ 150 ล้านโดสในกลางปี 2565
วันเสาร์ที่ 10 กรกฎาคม 2564
รัฐบาลเร่งเดินหน้าจัดหาวัคซีนโควิด-19 ทั้งวัคซีนหลักและวัคซีนทางเลือก ตามแผนการจัดหาวัคซีนโควิด-19 ให้ได้ 150 ล้านโดสในกลางปี 2565
รัฐบาลเร่งเดินหน้าจัดหาวัคซีนโควิด-19 ทั้งวัคซีนหลักและวัคซีนทางเลือก ตามแผนการจัดหาวัคซีนโควิด-19 ให้ได้ 150 ล้านโดสในกลางปี 2565 ตามนโยบายจัดหาวัคซีนให้มากที่สุดและฉีดให้ประชาชนให้เร็วที่สุด ในกทม.ฉีดแล้วเกือบ 4 ล้านโดส
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า แนวทางในการจัดหาวัคซีนของประเทศไทยนั้นยังเป็นไปตามกรอบแผนการจัดหาวัคซีนโควิด-19 จํานวน 150 ล้านโดสภายในกลางปี 2565 เพื่อให้ประชาชนทุกกลุ่มสามารถเข้าถึงวัคซีนอย่างทั่วถึง โดยมติ ครม. ที่ผ่านมา ได้เร่งรัดให้มีการจัดหาวัคซีน ทั้งวัคซีนหลักและวัคซีนทางเลือก โดยเน้นการจัดหาวัคซีนที่มีการใช้เทคโนโลยีที่หลากหลายด้วย เพื่อรองรับสถานการณ์การกลายพันธ์ของเชื้อโควิดที่กําลังทวีความรุนแรงขึ้นอีกครั้งทั่วโลก
นายอนุชาฯ กล่าวว่า จากข้อมูลล่าสุดขณะนี้ ประเทศไทยมีการจัดหาและดําเนินการเจรจาวัคซีนหลักไปแล้วมากกว่า 105.5 ล้านโดส และมีแผนการจัดหาวัคซีนป้องกันโควิด-19 เพื่อให้สามารถจัดหาวัคซีนที่เป็นวัคซีนหลักให้แก่ประชาชนให้ครบ 150 ล้านโดส ภายในไม่เกินกลางปี 2565 ซึ่งวัคซีนหลักนั้นจะเป็นวัคซีนที่รัฐบาลจัดหาและประชาชนสามารถเข้าถึงได้ฟรีโดยไม่เสียค่าใช้จ่าย ซึ่งวัคซีนหลักในปัจจุบันประกอบไปด้วย AstraZeneca, Sinovac, Pfizer และ Johnson & Johnson
ส่วนวัคซีนทางเลือกนั้นเอกชนเป็นผู้จัดหา โดยองค์การเภสัชกรรมเป็นตัวกลางในการทําสัญญากับผู้ผลิต เนื่องจาก ณ ขณะนี้ ผู้ผลิตมีเจตจํานงชัดเจนว่าในภาวะที่มีการระบาดในปัจจุบัน ผู้ผลิตจะดําเนินการส่งมอบวัคซีนโควิด-19 ผ่านหน่วยงานรัฐบาลในแต่ละประเทศเท่านั้น เนื่องจากวัคซีนที่ใช้อยู่ เป็นการใช้ในภาวะฉุกเฉิน โดยได้มีการเจรจากับผู้ผลิตเพื่อเตรียมนําวัคซีนเข้ามาอย่างน้อย 10 ล้านโดส ซึ่งวัคซีนทางเลือกในปัจจุบัน ประกอบด้วย Sinopharm และ Moderna ซึ่งเป็นวัคซีนทางเลือกที่ประชาชนต้องเสียค่าใช้จ่ายให้ทางเอกชน ทั้งนี้ วัคซีน Sinopharm เป็นวัคซีนทางเลือกที่ได้เริ่มฉีดให้กับประชาชนแล้ว ซึ่งราชวิทยาลัยจุฬาภรณ์ได้ฉีดให้แก่ประชาชนไปแล้วกว่า 2 ล้านโดส
“การจัดหาวัคซีนหลักโดยรัฐบาลนั้น รัฐบาลจะเป็นผู้ดําเนินการเพื่อให้บริการฉีดวัคซีนแก่ประชาชนโดยประชาชนไม่เสียค่าใช้จ่ายใดๆทั้งสิ้น ส่วนวัคซีนทางเลือกนั้น เป็นการเปิดช่องทางเลือกให้แก่ประชาชนเพื่อให้สอดคล้องกับความต้องการและความสมัครใจของตนเอง โดยมีค่าใช้จ่ายตามที่เอกชนกําหนด ตามนโยบายของรัฐบาลในการจัดหาวัคซีนให้มากที่สุดและฉีดให้ประชาชนให้เร็วที่สุด ทั้งนี้ ยอดสะสมการฉีดวัคซีนป้องกันโรคโควิด-19 ตั้งแต่วันที่ 28 ก.พ. - 9 ก.ค. 2564 รวมทั้งสิ้น 12,403,255 โดส แบ่งเป็นผู้ที่ได้รับวัคซีนเข็มที่ 1 จํานวน 9,156,006 ราย และผู้ที่ได้รับวัคซีนเข็มที่ 2 จํานวน 3,247,248 ราย นอกจากนี้ การฉีดวัคซีนป้องกันโรคโควิด-19 ในพื้นที่กรุงเทพมหานคร มียอดสะสมเกือบ 4 ล้านโดสแล้ว แบ่งเป็นผู้ที่ได้รับวัคซีนเข็มที่ 1 จํานวน 2,196,456 ราย และผู้ที่ได้รับวัคซีนครบ 2 เข็มจํานวน 895,830 ราย” นายอนุชา กล่าว
-----------------------
รัฐบาลไทย-ข่าวทำเนียบรัฐบาล-กรมการขนส่งทางบก เปิดศูนย์คุ้มครองผู้โดยสารรถสาธารณะ (ชั่วคราว) ณ สถานีขนส่งผู้โดยสารกรุงเทพ (จตุจักร)
วันพุธที่ 29 ธันวาคม 2564
กรมการขนส่งทางบก เปิดศูนย์คุ้มครองผู้โดยสารรถสาธารณะ (ชั่วคราว) ณ สถานีขนส่งผู้โดยสารกรุงเทพ (จตุจักร)
และสถานีขนส่งผู้โดยสารทุกแห่งทั่วประเทศ อํานวยความสะดวกประชาชน
ที่เดินทางด้วยรถโดยสารสาธารณะ
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เป็นประธานในพิธีเปิดศูนย์คุ้มครองผู้โดยสารรถสาธารณะ (ชั่วคราว) เพื่ออํานวยความสะดวกประชาชนที่เดินทางด้วยรถโดยสารสาธารณะ และรับเรื่องร้องเรียนกรณีประชาชนไม่ได้รับความปลอดภัย ถูกเอารัดเอาเปรียบจากการใช้บริการรถโดยสารสาธารณะ ในวันที่ 29 ธันวาคม 2564 ณ สถานีขนส่งผู้โดยสารกรุงเทพ (จตุจักร)
นางพรรณี พุ่มพันธ์ เปิดเผยว่า กรมการขนส่งทางบก (ขบ.) จัดให้มีการตั้งคุ้มครองผู้โดยสารรถสาธารณะ (ชั่วคราว) ช่วงเทศกาลปีใหม่ 2565 ระหว่างวันที่ 29 - 31 ธันวาคม 2564 ณ สถานีขนส่งผู้โดยสารกรุงเทพฯ ทั้ง 3 แห่ง (จตุจักร เอกมัย บรมราชชนนี) สถานีขนส่งผู้โดยสารในส่วนภูมิภาค และให้มีเจ้าหน้าที่ประจําศูนย์ฯ ชั่วคราวเพื่อคอยอํานวยความสะดวกและดูแลประชาชนที่เดินทางด้วยรถโดยสารสาธารณะ นอกจากนี้ จากสถานการณ์การแพร่ระบาดของโรคติดเชื้อไวรัส COVID-19 ขบ. ได้กําชับให้เจ้าหน้าที่เพิ่มความเข้มข้นในการปฏิบัติหน้าที่ และร่วมอํานวยความสะดวกด้านการจราจรและดูแลความปลอดภัยภายในสถานีขนส่งผู้โดยสารแล้ว โดยกํากับดูแลให้ผู้ประกอบการขนส่งและผู้ให้บริการสถานีขนส่งผู้โดยสารดําเนินการตามมาตรการป้องกันและควบคุมการแพร่ระบาดของโรคติดเชื้อไวรัส COVID-19 อย่างเคร่งครัด เพื่อความปลอดภัยในการเดินทางของประชาชน มีมาตรการคัดกรองผู้โดยสารตามมาตรการสาธารณสุขอย่างเข้มงวด สวมหน้ากากอนามัยหรือหน้ากากผ้าตลอดเวลา 100% จัดเตรียมแอลกอฮอล์เจลสําหรับทําความสะอาดมือ เพิ่มความถี่ในการทําสะอาดพื้นที่สาธารณะตลอดทั้งวัน ควบคู่กับการตรวจสอบความพร้อมของรถโดยสารสาธารณะและพนักงานขับรถทุกคนก่อนออกจากสถานีขนส่งผู้โดยสาร กรณีพบรถโดยสารสาธารณะมีสภาพไม่มั่นคงแข็งแรง ส่งผลกระทบต่อความปลอดภัย สั่งเปลี่ยนรถคันใหม่ทดแทนหรือสั่ง “ห้ามใช้” รถคันดังกล่าวทันที ด้านพนักงานขับรถหากตรวจพบชั่วโมงการทํางานเกินกว่าที่กฎหมายกําหนด ใช้สารเสพติด ดื่มเครื่องดื่มแอลกอฮอล์ สั่งห้ามปฏิบัติหน้าที่ทันที เพื่อเป็นการป้องกันและลดอุบัติเหตุจากการใช้รถใช้ถนนอันเกิดจากตัวรถและผู้ขับรถ
รองอธิบดีกรมการขนส่งทางบก กล่าวเพิ่มเติมว่า ประชาชนที่พบปัญหาจากการใช้บริการ
รถโดยสารสาธารณะ สามารถแจ้งศูนย์คุ้มครองผู้โดยสารและรับเรื่องร้องเรียน 1584 (ชั่วคราว) ณ สถานีขนส่งผู้โดยสาร หรือช่องทางร้องเรียนต่าง ๆ ของ ขบ. ซึ่งให้บริการตลอดช่วงเทศกาลปีใหม่ 2565 ดังนี้ สายด่วน โทร. 1584 ตลอด 24 ชั่วโมง ทาง Website: http://ins.dlt.go.th/cmpweb/ E-mail: dlt_1584complain@hotmail.com Facebook: 1584 ร้องเรียนรถโดยสารสาธารณะ Line: @1584dlt แอปพลิเคชัน DLT GPS ทั้งนี้ ทุกปัญหาการร้องเรียนของประชาชน ขบ. จะเร่งตรวจสอบและแจ้งผลการดําเนินการให้ผู้ร้องเรียนทราบทาง SMS และแจ้งความคืบหน้าการดําเนินการเป็นระยะจนกว่าจะแก้ไขเรื่องร้องเรียนแล้วเสร็จ โดยมีมาตรการลงโทษผู้กระทําความผิดขั้นสูงสุดทุกกรณี กรณีกระทําความผิดซ้ําซาก ความผิดร้ายแรงและเข้าข่ายเป็นภัยสังคม พักใช้หรือเพิกถอนใบอนุญาตทันที เพื่อความปลอดภัยในการเดินทางของประชาชน
รัฐบาลไทย-ข่าวทำเนียบรัฐบาล-กรมทางหลวงชนบทเดินหน้าพัฒนาระบบติดตามความก้าวหน้าโครงการขนาดใหญ่ ยกระดับประสิทธิภาพการบริหารจัดการความปลอดภัยในสายทาง ตามนโยบายของรัฐมนตรีว่าการกระทรวงคมนาคม
วันพฤหัสบดีที่ 2 ธันวาคม 2564
กรมทางหลวงชนบทเดินหน้าพัฒนาระบบติดตามความก้าวหน้าโครงการขนาดใหญ่ ยกระดับประสิทธิภาพการบริหารจัดการความปลอดภัยในสายทาง ตามนโยบายของรัฐมนตรีว่าการกระทรวงคมนาคม
ลดผลกระทบจากการก่อสร้างและมุ่งพัฒนาประสิทธิภาพการบริหารจัดการระบบคมนาคมให้มีความสะดวกรวดเร็วและปลอดภัย
กรมทางหลวงชนบท (ทช.) กระทรวงคมนาคม ดําเนินการพัฒนาระบบติดตามความก้าวหน้าโครงการขนาดใหญ่ ยกระดับประสิทธิภาพการบริหารจัดการความปลอดภัยในสายทาง พร้อมประเมินติดตามสภาพการจราจรและผลกระทบต่อสิ่งแวดล้อมบริเวณพื้นที่ก่อสร้าง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการลดผลกระทบจากการก่อสร้างและมุ่งพัฒนาประสิทธิภาพการบริหารจัดการระบบคมนาคมให้มีความสะดวกรวดเร็วและปลอดภัยให้กับประชาชนผู้ใช้เส้นทาง
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า เนื่องจาก ทช. มีโครงการก่อสร้างขนาดใหญ่หลายโครงการที่ใช้ระยะเวลาในการก่อสร้างและมีแนวโน้มที่อาจส่งผลกระทบต่อการจราจรและพื้นที่โดยรอบ กระทรวงคมนาคมจึงได้มีนโยบายให้ ทช. บริหารจัดการจราจรในงานก่อสร้างโดยเฉพาะอย่างยิ่ง ในช่วงระหว่างดําเนินการก่อสร้าง เพื่อให้การดําเนินงานเป็นไปตามแผนอย่างมีประสิทธิภาพ ลดผลกระทบด้านการจราจร สังคม และสิ่งแวดล้อม ดังนั้น ทช. จึงได้พัฒนาระบบติดตามโครงการขนาดใหญ่โดยมีเป้าหมายในการติดตามประเมินความก้าวหน้าผลการก่อสร้าง สภาพการจราจร ประเมินความเสี่ยงของอุบัติเหตุและผลกระทบต่อสิ่งแวดล้อม ด้วยการจัดเก็บข้อมูลผ่านเครื่องมืออัตโนมัติที่ติดตั้งในพื้นที่ก่อสร้าง เช่น กล้องวงจรปิด CCTV อุปกรณ์ตรวจวัดสิ่งแวดล้อมและสภาพอากาศ เป็นต้น โดยข้อมูลต่าง ๆ จะถูกส่งไปยังระบบวิเคราะห์และประมวลผลข้อมูลด้วยระบบปัญญาประดิษฐ์ (AI) แบบ Real Time ซึ่งผู้รับผิดชอบโครงการ และเจ้าหน้าที่สามารถติดตามความก้าวหน้าของโครงการ ดําเนินการป้องกันแก้ไขปัญหาที่อาจเกิดขึ้นในบริเวณการก่อสร้างได้อย่างรวดเร็วผ่านทางคอมพิวเตอร์พกพาหรือสมาร์ตโฟน จากการเปรียบเทียบสภาพการจราจรสภาพอากาศบริเวณโครงการทั้งก่อนดําเนินการและระหว่างดําเนินการได้อย่างต่อเนื่อง
ทั้งนี้ ทช. ได้พิจารณาคัดเลือกโครงการนําร่องในปีงบประมาณ 2564 จํานวน 3 โครงการ ซึ่งมีปริมาณการจราจรสูง ได้แก่ โครงการขยายถนนชัยพฤกษ์ จังหวัดนนทบุรี โครงการก่อสร้างถนนทางหลวงชนบทสาย สป.4002 แยก ทล.3344 - บ้านบางพลีใหญ่ อําเภอเมือง และบางพลี จังหวัดสมุทรปราการ และโครงการก่อสร้างถนนทางหลวงชนบทสาย ปท.3004 แยก ทล.305 - บ้านลําลูกกา อําเภอธัญบุรี และลําลูกกา จังหวัดปทุมธานี และปัจจุบันอยู่ระหว่างการขยายผลการติดตั้งอุปกรณ์ไปยังโครงการในปีงบประมาณ 2565 ได้แก่ โครงการก่อสร้างถนนสายเชื่อมศูนย์ซ่อมอากาศยาน - ศูนย์กลางการค้าส่งชายแดนบริเวณสะพานมิตรภาพแห่งที่ 3 - ถนนเชื่อมแผ่นดินหมายเลข 212 อําเภออุเทน จังหวัดนครพนม และโครงการก่อสร้างสะพานเหล็กข้ามคลองมหาสวัสดิ์ จังหวัดนนทบุรี
รัฐบาลไทย-ข่าวทำเนียบรัฐบาล-นายกฯ ปลื้ม ไทยที่ 1 ของเอเชีย ที่ 11 ของโลก ด้านประเทศที่เหมาะใช้ชีวิตหลังเกษียณ
วันอังคารที่ 11 มกราคม 2565
นายกฯ ปลื้ม ไทยที่ 1 ของเอเชีย ที่ 11 ของโลก ด้านประเทศที่เหมาะใช้ชีวิตหลังเกษียณ
นายกฯ ปลื้ม ไทยที่ 1 ของเอเชีย ที่ 11 ของโลก ด้านประเทศที่เหมาะใช้ชีวิตหลังเกษียณ
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ประเทศไทยได้รับการจัดอันดับที่ 11 ของโลก และนับเป็นอันดับที่ 1 ของเอเชีย จากผลการจัดอันดับ The World’s Best Places to Retire in 2022 หรือประเทศที่ดีที่สุดในโลกที่จะใช้ชีวิตหลังเกษียณ ปี 2565 ซึ่งจัดโดย นิตยสาร International Living ซึ่งประกาศผลเมื่อวันที่ 1 มกราคม 2565 นี้ จากผลการจัดอันดับนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบ และยินดีเป็นอย่างยิ่งที่เป็นอีกครั้งที่ประเทศไทยมีชื่อเสียง เป็นที่นิยมระดับโลก นายกรัฐมนตรีกล่าวว่า เชื่อมั่นว่าประเทศไทยน่าอยู่ไม่แพ้ที่ใดในโลก ผู้ที่ได้เคยมาสัมผัส ไม่ว่าจะมาเที่ยว หรือมาทํางานต่างหลงรักความเป็นไทย ที่มีเอกลักษณ์โดดเด่น และขอขอบคุณคนไทยทุกคนที่มีส่วนสําคัญ มีมิตรไมตรีต่อกัน และต่อชาวต่างชาติ จนทําให้ประเทศได้รับการจัดอันดับที่ดีอย่างต่อเนื่อง
โดย ดัชนี Global Retirement เป็นการสํารวจแบบครอบคลุม และในเชิงลึก ใช้การรวบรวมความคิดเห็นและประสบการณ์จริงจากแหล่งข้อมูลที่เชื่อถือได้ เพื่อจัดอันดับจุดหมายปลายทางในการใช้ชีวิตภายหลังการเกษียณอายุที่ดีที่สุดในโลก ปัจจัยที่นํามาพิจารณาในการจัดอันดับแบ่งเป็น 4 หมวด ได้แก่ ทั่วไป การเงิน วิถีชีวิต และ หลักธรรมาภิบาล โดยปัจจัยย่อยที่นํามาพิจารณา อาทิ สภาพอากาศ ระบบดูแลสุขภาพ สาธารณสุข ค่าครองชีพ ที่อยู่อาศัย การขอวีซ่า ระดับการพัฒนา และสิทธิพิเศษต่างๆ
นายธนกรฯ กล่าวว่า เป็นเรื่องที่น่ายินดี แสดงว่าประเทศไทยของเรามีความสวยงามน่าดึงดูดใจจนเป็นที่นิยม ได้รับการจัดอันดับเป็นที่ 1 ในเอเชีย เชื่อว่าเป็นผลจากแนวทางการบริหารประเทศของรัฐบาล และวิสัยทัศน์ของนายกรัฐมนตรี ที่จับทางความนิยมในกระแสโลกและได้อํานวยความสะดวกให้กับการเดินทางมาท่องเที่ยว และทํางาน รวมถึงวางแผนเกษียณที่ประเทศไทย ซึ่งรัฐบาลสนับสนุนมาตรการกระตุ้นเศรษฐกิจและการลงทุน โดยเฉพาะดึงดูดชาวต่างชาติที่มีศักยภาพสูงพํานักระยะยาว (long-term stay) ในประเทศไทย ทั้งนี้เชื่อว่า จะเป็นโอกาสสําคัญให้กับการฟื้นฟูเศรษฐกิจในประเทศ จึงอยากเชิญชวนให้คนไทยทุกคนร่วมเป็นเจ้าบ้านที่ดีเพื่อต่อยอดการพัฒนา เอกลักษณ์ วัฒนธรรม และเป็นโอกาสสนับสนุน Soft Power ไทยในเวทีโลก
รัฐบาลไทย-ข่าวทำเนียบรัฐบาล-กรมทางหลวงชนบท ปรับปรุงถนนเชิงลาดสะพานสมเด็จพระศรีสุริเยนทร์ อ.อัมพวา จ.สมุทรสงคราม เสร็จสมบูรณ์
วันศุกร์ที่ 20 พฤษภาคม 2565
กรมทางหลวงชนบท ปรับปรุงถนนเชิงลาดสะพานสมเด็จพระศรีสุริเยนทร์ อ.อัมพวา จ.สมุทรสงคราม เสร็จสมบูรณ์
สนับสนุนยุทธศาสตร์การท่องเที่ยวและการขนส่ง กระจายรายได้สู่ชุมชนอย่างยั่งยืน ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม โดยแขวงทางหลวงชนบทสมุทรสงคราม ดําเนินการปรับปรุงถนนเชิงลาดสะพาน งานบํารุง สาย สส.001 สะพานสมเด็จพระศรีสุริเยนทร์ อําเภออัมพวา จังหวัดสมุทรสงคราม พร้อมติดตั้งกําแพงกันเสียงชนิดโปร่ง ติดตั้งไฟฟ้าแสงสว่างแบบโคมไฟ LED เสร็จสมบูรณ์
ทั้งนี้ เพื่อสนับสนุนยุทธศาสตร์การท่องเที่ยวและการขนส่งในพื้นที่ เนื่องจากสะพานดังกล่าวเป็นสะพานข้ามแม่น้ําแม่กลอง เชื่อมระหว่าง 3 อําเภอ ประกอบด้วย อําเภอเมือง อําเภออัมพวา อําเภอบางคนที ประชาชนและนักท่องเที่ยวจะใช้สัญจรเพื่อไปตลาดน้ําอัมพวา ตลาดน้ําบางน้อย ตลาดน้ําท่า ค่ายบางกุ้ง โบสถ์คริสต์ และตลาด 100 ปี บางนกแขวก ซึ่งเป็นสถานที่ท่องเที่ยวชื่อดังของจังหวัดสมุทรสงคราม อันเป็นการส่งเสริมเศรษฐกิจกระจายรายได้สู่ชุมชนอย่างยั่งยืน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม นอกจากนี้ ประชาชนสามารถใช้สะพานฯ เชื่อมไปยังทางหลวงแผ่นดินหมายเลข 325 (สมุทรสงคราม – บางแพ) เพื่อเดินทางเข้าสู่จังหวัดนครปฐม ราชบุรี เพชรบุรี กรุงเทพฯ ได้ รวมถึงใช้เป็นเส้นทางขนส่งพืชผลทางการเกษตร อาทิ กล้วย มะพร้าว ส้มโอ น้ําตาลมะพร้าว ฯลฯ ได้อย่างสะดวกรวดเร็วปลอดภัยอีกด้วย
รัฐบาลไทย-ข่าวทำเนียบรัฐบาล-รมว.อว. เป็นประธานฟังเพลงไทยและเพลงพื้นบ้านในรูปแบบวงซิมโฟนีออร์เคสตร้า ในโครงการ "ขยายผลต่อยอดนวัตกรรมเพลงพื้นบ้านเพื่อเผยแพรให้เป็นมรดกของชาติ"
วันอังคารที่ 2 พฤศจิกายน 2564
รมว.อว. เป็นประธานฟังเพลงไทยและเพลงพื้นบ้านในรูปแบบวงซิมโฟนีออร์เคสตร้า ในโครงการ "ขยายผลต่อยอดนวัตกรรมเพลงพื้นบ้านเพื่อเผยแพรให้เป็นมรดกของชาติ"
รมว.อว. เป็นประธานฟังเพลงไทยและเพลงพื้นบ้านในรูปแบบวงซิมโฟนีออร์เคสตร้า ในโครงการ "ขยายผลต่อยอดนวัตกรรมเพลงพื้นบ้านเพื่อเผยแพรให้เป็นมรดกของชาติ"
(28 ตุลาคม 2564) ศ. (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานฟังเพลงไทยและเพลงพื้นบ้านในรูปแบบวงซิมโฟนีออร์เคสตร้า โดยมูลนิธิอาจารย์สุกรี เจริญสุข ได้รับทุนอุดหนุนกิจกรรมส่งเสริมและสนับสนุนการวิจัยและนวัตกรรม โครงการ "ขยายผลต่อยอดนวัตกรรมเพลงพื้นบ้านเพื่อเผยแพรให้เป็นมรดกของชาติ" จากสํานักงานการวิจัยแห่งชาติ กระทรวงการอุดมศึกษา วิทยาศาสตร์ วิจัยและนวัตกรรม (อว.) จึงจัดให้มีการแสดงต่อยอดนวัตกรรมเพลงพื้นบ้านเพื่อเผยแพร่ "ดนตรีเป็นเครื่องมือของอํานาจ การเมืองการปกครอง ความอุดมสมบูรณ์และจิตวิญญาณ" บรรเลงโดยวงไทยชิมโฟนีออร์เคสตร้า ณ อุทยานประวัติศาสตร์พนมรุ้ง จังหวัดบุรีรัมย์
ศ. (พิเศษ) ดร.เอนก กล่าวว่า มีความสนใจในงานของมูลนิธิอาจารย์สุกรี เจริญสุข รวมทั้งวงซิมโฟนีออร์เคสตร้า ที่พยายามรวบรวมเพลงพื้นบ้าน เพลงโบราณ เพลงดั้งเดิมของท้องถิ่นทุกภาค และทําให้เป็นดนตรีสมัยใหม่ ดนตรีตะวันตกในรูปของวงซิมโฟนีออร์เคสตร้า พูดถึงศิลปะ ซึ่งก็รวมถึงดนตรีของไทย มีแง่คิดให้ว่า มันมีลักษณะพิเศษ 2 เรื่อง คือ เรื่องแรก มันรักษาและพัฒนาด้วยชุมชน ไม่ใช่ด้วยสถาบัน สํานัก แต่มันรักษาด้วยชุมชน ชุมชนก็มีตั้งแต่ ชุมชนหมู่บ้าน ตําบล อําเภอ จังหวัดและภาค เพราะฉะนั้นอันนี้เป็นลักษณะพิเศษ ประการที่ 1 ศิลปะของไทยจึงรวมทั้งดนตรีไทย เรื่องที่สอง คือ ศิลปะไทย มันมีศิลปะส่วนกลางกับศิลปะท้องถิ่น ศิลปะส่วนกลางหรือที่เราเรียกว่าศิลปะของชาติ ถึงแม้ว่าจะมีความร่ํารวย สมบูรณ์ แต่ในข้อสังเกตคิดว่า ของท้องถิ่นร่ํารวยและสมบูรณ์กว่าเสียอีก เพราะฉะนั้น การที่จะสร้างศิลปะและดนตรีของไทยเราให้โดดเด่น ความจริงต้องสร้างให้ท้องถิ่น สร้างให้ชุมชนอยากภาคภูมิใจ ที่จะรักษา สืบทอดศิลปะและดนตรีพื้นบ้านของเราให้สูง เพราะว่า มันจะกลายไปเป็นผู้พัฒนา ผู้ต่อยอดและผู้ให้กําเนิดของดนตรีไทยที่จะเจริญรุ่งเรืองต่อไปในอนาคต
รัฐบาลไทย-ข่าวทำเนียบรัฐบาล-รมว.เฮ้ง ห่วงลูกจ้าง เหตุโรงงานย่านอมตะ ชลบุรี เลิกจ้างฟ้าผ่า สั่ง กสร.ช่วยเหลือทุกมิติ
วันเสาร์ที่ 20 สิงหาคม 2565
รมว.เฮ้ง ห่วงลูกจ้าง เหตุโรงงานย่านอมตะ ชลบุรี เลิกจ้างฟ้าผ่า สั่ง กสร.ช่วยเหลือทุกมิติ
รมว.แรงงาน ห่วงลูกจ้าง เหตุโรงงานย่านอมตะ ชลบุรีเลิกจ้างลูกจ้าง สั่งกรมสวัสดิการและคุ้มครองแรงงาน พร้อมด้วยหน่วยงานในสังกัดกระทรวงแรงงาน เข้าตรวจสอบ และช่วยเหลือลูกจ้างให้ได้รับสิทธิประโยชน์ตามกฎหมายทันที
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีตามที่มีข่าวในสื่อออนไลน์ว่าโรงงานย่านอมตะ จังหวัดชลบุรี ปิดกิจการ ทําให้ลูกจ้างถูกเลิกจ้างเมื่อวันที่ 19 สิงหาคมที่ผ่านมานั้น ผมได้สั่งให้กรมสวัสดิการและคุ้มครองแรงงาน ส่งพนักงานตรวจแรงงานเข้าตรวจสอบหาข้อเท็จจริงกรณีดังกล่าวทันที พบว่า บริษัท สยามโอเรียนท์อีเลคทริต จํากัด ประกอบกิจการผลิตเครื่องใช้ไฟฟ้า ตั้งอยู่ที่ ตําบลคลองตําหรุ จังหวัดชลบุรี โดยบริษัทมีลูกจ้างทั้งหมด 290 คน ในจํานวนนี้เป็นลูกจ้างรับเหมาค่าแรง จํานวน 110 คน จากการตรวจสอบ
ในเบื้องต้น บริษัทชี้แจงว่า ไม่ได้ปิดกิจการ แต่เป็นการปรับโครงสร้างองค์กรจึงมีความจําเป็นต้องเลิกจ้างลูกจ้างตามสัญญาจ้างโดยตรงจํานวน 120 คน และลูกจ้างรับเหมาค่าแรงจํานวน 40 คน โดยทางบริษัทได้จ่ายค่าชดเชยเป็นเงินจํานวน 2 ล้านบาท ให้กับลูกจ้างรับเหมาค่าแรงเป็นที่เรียบร้อยแล้ว สําหรับลูกจ้างตามสัญญาจ้างโดยตรง บริษัทจะจ่ายค่าชดเชย และสิทธิประโยชน์ต่างๆตามกฎหมายในวันที่ 26 สิงหาคมนี้เป็นเงินประมาณ 15 ล้านบาท ทั้งนี้ ได้สั่งการให้หน่วยงานในสังกัดกระทรวงแรงงานเข้าชี้แจงสิทธิหน้าที่และสิทธิประโยชน์ให้แก่นายจ้างตามภารกิจที่เกี่ยวข้อง เช่น การให้คําปรึกษาข้อกฎหมาย สิทธิประโยชน์แก่ลูกจ้าง การใช้สิทธิประกันการว่างงาน การหาตําแหน่งงานว่างรองรับ การฝึกทักษะทางด้านอาชีพตามความต้องการ การขอรับประโยชน์ทดแทนกรณีว่างงานจากกองทุนประกันสังคม เป็นต้น
ด้านนายนิยม สองแก้ว อธิบดีกรมสวัสดิการและคุ้มครองแรงงาน กล่าวเพิ่มเติมว่า กรมฯได้ส่งพนักงานตรวจแรงงาน สํานักงานสวัสดิการและคุ้มครองแรงงานจังหวัดชลบุรี เข้าตรวจสอบ และได้ชี้แจงข้อกฎหมายที่เกี่ยวข้องให้แก่นายจ้างเพื่อที่นายจ้างจะได้ปฏิบัติได้อย่างถูกต้อง โดยกรมฯจะติดตามสถานการณ์การเลิกจ้างของบริษัทฯแห่งนี้อย่างใกล้ชิด เพื่อที่ลูกจ้างจะได้รับสิทธิประโยชน์ตามกฎหมายต่อไป ซึ่งหากลูกจ้างที่ได้รับผลกระทบจากกรณีดังกล่าว ได้รับความเดือดร้อน หรือต้องการคําปรึกษาสามารถติดต่อสอบถามได้ที่สํานักงานสวัสดิการและคุ้มครองแรงงานจังหวัดชลบุรี หมายเลขโทรศัพท์ 038-323-665 หรือโทรสายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-กระทรวงยุติธรรมร่วมการประชุมหารือการพัฒนางานบริการสำหรับให้บริการประชาชนในระบบ Citizen Portal บนแอปพลิเคชัน “ทางรัฐ”
วันศุกร์ที่ 11 มีนาคม 2565
กระทรวงยุติธรรมร่วมการประชุมหารือการพัฒนางานบริการสําหรับให้บริการประชาชนในระบบ Citizen Portal บนแอปพลิเคชัน “ทางรัฐ”
กระทรวงยุติธรรมร่วมการประชุมหารือการพัฒนางานบริการสําหรับให้บริการประชาชนในระบบ Citizen Portal บนแอปพลิเคชัน “ทางรัฐ”
ในวันศุกร์ที่ ๑๑ มีนาคม ๒๕๖๕ เวลา ๑๐.๐๐ น. กระทรวงยุติธรรม ร่วมกับ สํานักงานคณะกรรมการพัฒนาระบบราชการ (ก.พ.ร.) และสํานักงานพัฒนารัฐบาลดิจิทัล ร่วมการประชุมหารือการพัฒนางานบริการสําหรับให้บริการประชาชนในระบบ Citizen Portal บนแอปพลิเคชัน “ทางรัฐ” ปีงบประมาณ พ.ศ. ๒๕๖๕ โดยได้รับเกียรติจากศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุม พร้อมด้วย นางอรัญญา ทองน้ําตะโก รองปลัดกระทรวงยุติธรรม นางทัศนีย์ เปาอินทร์ อธิบดีกรมบังคับคดี นายชาญ วชิรเดช รองอธิบดีกรมราชทัณฑ์ นางอารีย์พันธ์ เจริญสุข รองเลขาธิการ ก.พ.ร. นางสาวอภิณห์พร อังคกมลเศรษฐ์ รองผู้อํานวยการสํานักงานพัฒนารัฐบาลดิจิทัล ผู้บริหาร และเจ้าหน้าที่ที่เกี่ยวข้องเข้าร่วม ผ่านระบบการประชุมทางไกล (Video Conference)
โดยที่ประชุมฯ ได้กล่าวถึงภาพรวมการพัฒนาระบบ Citizen Portal และเป้าหมายสําคัญของการพัฒนางานบริการประชาชนสําหรับให้บริการบน Citizen Portal พร้อมทั้งการพัฒนางานบริการของกระทรวงยุติธรรมสําหรับให้บริการประชาชนในระบบ Citizen Portal บนแอปพลิเคชัน “ทางรัฐ” ซึ่งมีเป้าหมายเพื่อให้ประชาชนสามารถเข้าถึงข้อมูล และบริการต่างๆ ของภาครัฐได้แบบเบ็ดเสร็จ ณ จุดเดียว ครบวงจร ผ่านทางช่องทางออนไลน์ ลดเวลา ประหยัดค่าใช้จ่าย ลดสําเนาเอกสาร และเพื่อให้หน่วยงานภาครัฐสามารถพัฒนาและให้บริการผ่านช่องทางดิจิทัลได้โดยง่าย ภายใต้มาตรฐานเดียวกัน
รัฐบาลไทย-ข่าวทำเนียบรัฐบาล-กรมทางหลวงชนบท เริ่มก่อสร้างสะพานข้ามแม่น้ำนครชัยศรี จังหวัดนครปฐม คาดแล้วเสร็จกลางปี 2567
วันพฤหัสบดีที่ 28 เมษายน 2565
กรมทางหลวงชนบท เริ่มก่อสร้างสะพานข้ามแม่น้ํานครชัยศรี จังหวัดนครปฐม คาดแล้วเสร็จกลางปี 2567
พัฒนาโครงข่ายสะพานเพื่อเชื่อมโยงเส้นทางคมนาคมขนส่งระหว่างสองฝั่งให้ต่อเนื่อง เพิ่มความสะดวกปลอดภัยด้านการเดินทางให้ประชาชน ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม เริ่มเข้าพื้นที่ดําเนินโครงการก่อสร้างสะพานข้ามแม่น้ํานครชัยศรี (แม่น้ําท่าจีน) ตําบลงิ้วราย - ตําบลสัมปทวน อําเภอนครชัยศรี จังหวัดนครปฐม มุ่งพัฒนาโครงข่ายสะพานเพื่อเชื่อมต่อเส้นทางการคมนาคมขนส่งพืชผลทางการเกษตรและการเดินทางระหว่างสองฝั่งแม่น้ํา ให้มีความสะดวก รวดเร็ว และปลอดภัย สามารถรองรับปริมาณการจราจรภายในจังหวัดที่จะเพิ่มขึ้นในอนาคตได้อย่างเต็มประสิทธิภาพ
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า พื้นที่ส่วนใหญ่ภายในอําเภอนครชัยศรี จังหวัดนครปฐม เป็นพื้นที่ทําการเกษตรและประชากรส่วนใหญ่ประกอบอาชีพเกษตรกร ซึ่งการเพิ่มขึ้นของปริมาณการจราจรในแต่ละปี ส่วนหนึ่งมาจากการคมนาคมขนส่งผลผลิตทางการเกษตรที่สําคัญอย่างส้มโอ ชมพู่ และฝรั่ง ออกไปสู่พื้นที่ต่าง ๆ เป็นจํานวนมาก แต่เนื่องจากสะพานข้ามแม่น้ํานครชัยศรีทั้ง 2 แห่ง ตั้งอยู่ห่างกันราว 4 - 5 กิโลเมตร ส่งผลให้การเดินทางระหว่างสองฝั่งบริเวณตําบลงิ้วรายและตําบลสัมปทวน อําเภอนครชัยศรี ใช้ระยะเวลานาน ประกอบกับองค์การบริหารส่วนตําบลงิ้วราย มีหนังสือขอรับการสนับสนุนจากกรมทางหลวงชนบทให้พัฒนาโครงข่ายสะพานในบริเวณดังกล่าว ทช. จึงได้ดําเนินโครงการก่อสร้างสะพานข้ามแม่น้ํานครชัยศรี (แม่น้ําท่าจีน) ตําบลงิ้วราย - ตําบลสัมปทวน อําเภอนครชัยศรี จังหวัดนครปฐม เพื่อให้ประชาชนในบริเวณชุมชนระหว่างสองฝั่งแม่น้ําสามารถสัญจรไป - มาได้อย่างสะดวกรวดเร็วมากยิ่งขึ้น ลดระยะเวลาและร่นระยะทางในการขนส่งประมาณ 2 กิโลเมตร เป็นการเพิ่มประสิทธิภาพของระบบคมนาคมภายในจังหวัด ให้สามารถรองรับปริมาณการจราจรที่จะเพิ่มขึ้นในอนาคต ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาโครงข่ายงานทางและสะพาน เพื่อเชื่อมโยงระบบคมนาคมภายในจังหวัดและพื้นที่ใกล้เคียงให้มี
ความสมบูรณ์ ซึ่งจะช่วยส่งเสริมการสร้างงานสร้างอาชีพ เพิ่มรายได้ให้กับชุมชน ตลอดจนพัฒนาคุณภาพชีวิตของประชาชนอย่างยั่งยืน ปัจจุบัน ทช. ได้เข้าพื้นที่เพื่อเริ่มดําเนินการก่อสร้างแล้วและคาดว่าจะดําเนินการแล้วเสร็จในช่วงกลาง ปี 2567 โดยโครงการดังกล่าวมีจุดเริ่มต้นบริเวณถนนองค์การบริหารส่วนตําบลงิ้วราย ด้านหน้าพิพิธภัณฑ์รถเก่า (เจษฎาเทคนิค มิวเซียม) และมีจุดสิ้นสุดโครงการที่ตําบลสัมปทวน บริเวณข้างวัดปิ่นจันทราราม (วัดกกตาล) ซึ่งก่อสร้างเป็นสะพานคอนกรีตเสริมเหล็ก ความยาว 400 เมตร ความกว้าง 9 เมตร พร้อมก่อสร้างถนนแอสฟัลท์คอนกรีตต่อเชื่อมทั้งสองฝั่งของสะพาน รวมระยะทางตลอดโครงการ 710 เมตร ติดตั้งอุปกรณ์อํานวยความปลอดภัยและงานเครื่องหมายจราจรตลอดระยะทางในโครงการ โดยใช้งบประมาณในการก่อสร้างจํานวน 114.278 ล้านบาท
รัฐบาลไทย-ข่าวทำเนียบรัฐบาล-ระเบียงเศรษฐกิจพิเศษ 4 ภาค
วันจันทร์ที่ 28 มิถุนายน 2564
ระเบียงเศรษฐกิจพิเศษ 4 ภาค
วันศุกร์ที่ 4 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบหลักการกําหนดพื้นที่ระเบียงเศรษฐกิจพิเศษเพิ่มเติม 4 ภูมิภาค เพื่อส่งเสริมการลงทุนยกระดับเศรษฐกิจท้องถิ่น ได้แก่ ภาคเหนือ จ.เชียงราย เชียงใหม่ ลําพูน และลําปาง ภาคตะวันออกเฉียงเหนือ จ.ขอนแก่น นครราชสีมา อุดรธานี และหนองคาย ภาคกลางและตะวันตก จ.พระนครศรีอยุธยา นครปฐม สุพรรณบุรี และกาญจนบุรี และภาคใต้ จ.ชุมพร ระนอง สุราษฎร์ธานี และนครศรีธรรมราช โดยให้ทุกจังหวัดที่อยู่ในพื้นที่ระเบียงเศรษฐกิจพิเศษ รับฟังความเห็นของประชาชน องค์กรปกครองส่วนท้องถิ่น และภาคส่วนที่เกี่ยวข้อง เพื่อร่วมกันกําหนดการใช้พื้นที่ สิทธิประโยชน์แก่ผู้ประกอบการ ตลอดจนการบริหารจัดการให้เหมาะสมกับศักยภาพของพื้นที่โดยรัฐบาลจะมีมาตรการสนับสนุนอย่างเต็มที่
“รวมไทยสร้างชาติ” กับสํานักโฆษก สํานักเลขาธิการนายกรัฐมนต
รัฐบาลไทย-ข่าวทำเนียบรัฐบาล-ศบค. ชี้แจงจำนวนการตรวจ การแยกผล ATK จำนวนการฉีดวัคซีนของไทย และช่องทางให้ชาวต่างชาติเข้าถึงการรับวัคซีน
วันพุธที่ 8 กันยายน 2564
ศบค. ชี้แจงจํานวนการตรวจ การแยกผล ATK จํานวนการฉีดวัคซีนของไทย และช่องทางให้ชาวต่างชาติเข้าถึงการรับวัคซีน
ศบค. ชี้แจงจํานวนการตรวจ การแยกผล ATK จํานวนการฉีดวัคซีนของไทย และช่องทางให้ชาวต่างชาติเข้าถึงการรับวัคซีน
วันนี้ (8 ก.ย. 2564) เวลา 12.30 น. การแถลงข่าว ศูนย์บริหารสถานการณ์ โควิด-19 (ศบค.) นายแพทย์ เศวตสรร นามวาท ผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค ได้แถลงข่าว และได้ตอบคําถามต่อกรณีต่างๆ ดังต่อไปนี้
1. กรณีการตรวจที่มีการตั้งข้อสังเกตว่า ใช้การตรวจหาเชื้อน้อยไปจึงส่งผลให้ยอดผู้ติดเชื้อลดลงหรือไม่ ชี้แจงว่าการตรวจหาเชื้อที่ผ่านมา โดยเฉพาะในช่วงเดือนสิงหาคมที่พบผู้ป่วยมากขึ้น ทําให้มีกลุ่มผู้สัมผัสเสี่ยงสูงเกิดขึ้นตามจํานวน การตรวจหาเชื้อจึงต้องเพิ่มมากขึ้นตามไปด้วย ซึ่งขณะนี้ มีจํานวนผู้ป่วยลดน้อยลง กลุ่มสัมผัสเสี่ยงสูงหรือผู้ใกล้ชิดต่าง ๆ จึงลดลงตามลําดับ ถือเป็นธรรมชาติของการระบาดในลักษณะดังกล่าว เมื่อผู้ป่วยลดลง ผู้ที่ต้องการตรวจหาเชื้อก็ลดลง ส่งผลต่ออัตราการตรวจในภาพรวม อย่างไรก็ตามภาครัฐยังคงเน้นการตรวจเชิงรุกอย่างต่อเนื่อง ซึ่งหากมีอาการมีปัญหาเกี่ยวกับทางเดินหายใจ เข้าถึงการตรวจได้ หรือหากไม่มีอาการ แต่ใกล้ชิดผู้ป่วย เป็นผู้สัมผัสก็สามารถเข้ารับการตรวจได้
2. ในส่วนกรณีการไม่นําผลตรวจของ ATK มารวมกับจํานวนผู้ติดเชื้อนั้น ยืนยันว่า เป็นการพิจารณาตามหลักทางวิชาการที่นิยามคําจัดความของผู้ติดเชื้อโควิด-19 ซึ่งอ้างอิงตามหลักปฏิบัติขององค์การอนามัยโลก ทั้งนี้ การแยกจํานวนผู้ติดเชื้อทั้งสองส่วน ภาครัฐได้ติดตามควบคู่กันไปเพื่อใช้วิเคราะห์แนวโน้มและสถานการณ์ที่เกิดขึ้น ซึ่งไม่มีการปิดบังข้อมูลแต่อย่างใด
3. ประเด็นคําถามจากช่อง 3 กรณีมีนักวิชาการตั้งคําถามเรื่องการรายงานตัวเลขการฉีดวัคซีนของศบค. ที่ระบุว่า ไทยสามารถฉีดวัคซีนให้ประชาชน เข็มที่ 1 ถึง 50.5% นั้น ขอเรียนว่า ในการทํางานจะมีการติดตามในหลายรูปแบบว่าทํางานใกล้เป้าหมายหรือยัง โดยคําว่า 50% ตรงนั้นเป็นกระดานอันหนึ่งที่เราอยากจะฉีดให้มีภูมิคุ้มกันหมู่ 70% ของคนประมาณ 70 ล้านคน หรือก็คือ 50 ล้านคน เราเดินทางไปถึงครึ่งทางหรือยัง ตัว 50% ก็คือ จุดที่เราฉีดเข็ม 1 ประมาณ 25 ล้านคน ขอนําเรียนแนวคิด และขอบคุณ พร้อมจะนําไปปรับปรุงในการนําเสนอให้มีรายละเอียด อธิบายเข้าไปให้รู้ชัด เพื่อไม่ให้เกิดความสับสน ทั้งนี้ ในภาพรวมที่อยากจะเรียนคือ ในส่วนของเข็มที่ 1 ที่เราฉีดไปแล้ว คือ 36% ของประชากร
4. คําถามสุดท้าย ตอนนี้ชาวต่างชาติที่อยู่ในประเทศไทยสามารถเดินทางไปฉีดวัคซีนได้ที่ไหนบ้าง นายแพทย์ เศวตสรรฯ กล่าวว่า สําหรับพี่น้องชาวต่างชาติที่อาศัยอยู่ในประเทศไทยอย่างถูกต้องตามกฎหมาย สามารถลงทะเบียนเข้ารับวัคซีนได้ใน 2 ช่องทาง คือ 1. เว็บไซต์ expatvac.consular.go.th ลงทะเบียนกับกระทรวงการต่างประเทศ 2. Application “vaccine บางซื่อ” ของศูนย์ฉีดวัคซีนกลางบางซื่อ อยากเชิญชวนพี่น้องชาวต่างชาติที่อาศัยอยู่ในประเทศไทยอย่างถูกต้องตามกฎหมาย ท่านสามารถขอเข้ารับการฉีดวัคซีน โดยจะมีการจัดการนัดหมาย เพื่อให้ไปฉีดโดยไม่แออัด และเข้าถึงได้โดยง่าย
รัฐบาลไทย-ข่าวทำเนียบรัฐบาล-"นรม.และรมว.กห. แสดงความเสียใจทหารพรานบาดเจ็บและเสียชีวิตจากการถูกซุ่มโจมตีใน 3 จชต. ย้ำ มท.เตรียมขับเคลื่อนชุดคุ้มครองตำบล ดูแลความปลอดภัยประชาชน"
วันพฤหัสบดีที่ 23 กันยายน 2564
"นรม.และรมว.กห. แสดงความเสียใจทหารพรานบาดเจ็บและเสียชีวิตจากการถูกซุ่มโจมตีใน 3 จชต. ย้ํา มท.เตรียมขับเคลื่อนชุดคุ้มครองตําบล ดูแลความปลอดภัยประชาชน"
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และรมว.กห. ได้กล่าวแสดงความเสียใจกับอาสาทหารพรานที่ได้รับบาดเจ็บและครอบครัวของผู้เสียชีวิต
จากเหตุถูกซุ่มโจมตีด้วยวัตถุระเบิดโดยกลุ่มก่อความไม่สงบ ขณะปฏิบัติหน้าที่ชุดคุ้มครองตําบล ดูแลความปลอดภัยประชาชนในพื้นที่ บ้านน้ําบ่อ อ.ปานาเระ จว.ปัตตานี ส่งผลกําลังพลได้รับบาดเจ็บ 1 นายและเสียชีวิต 1 นาย เมื่อ 1925 ; 23 ก.ย.64 ที่ผ่านมา
โดย พล.อ.ประยุทธ์’ ได้แสดงความอาลัยและย้ําว่า เป็นการสูญเสียกําลังพลที่ตั้งใจทํางานด้วยความทุ่มเทและเสียสละเพื่อดูแลความปลอดภัยของพี่น้องประชาชนในพื้นที่ พร้อมกําชับ ทบ. และ กอ.รมน.ภาค 4 ส่วนหน้า ให้การช่วยเหลือดูแลผู้ได้รับบาดเจ็บและครอบครัวผู้เสียชีวิตอย่างเต็มกําลัง โดยเฉพาะการสนับสนุนจัดพิธีทางศาสนาผู้เสียชีวิตอย่างสมเกียรติ รวมทั้งให้การช่วยเหลือครอบครัวผู้ได้รับบาดเจ็บและเสียชีวิตต่อเนื่องกันไป
พร้อมกันนี้ ได้กําชับ หน่วยงานความมั่นคงในพื้นที่ เพิ่มความระมัดระวังและไม่ประมาทในการปฏิบัติหน้าที่ โดยให้คงความต่อเนื่องติดตามความเคลื่อนไหวกลุ่มก่อความไม่สงบและเร่งติดตามนําผู้ก่อเหตุมาลงโทษโดยเร็ว ทั้งนี้ นรม.และ รมว.กห.ยังได้ย้ํากับฝ่ายปกครอง โดยกระทรวงมหาดไทย ให้เตรียมความพร้อมเปลี่ยนผ่าน รับการถ่ายโอนความรับผิดชอบขับเคลื่อนชุดคุ้มครองตําบลทั้ง 164 ชุด ในปี 65 เพื่อร่วมดูแลความปลอดภัยของประชาชนในพื้นที่ 3 จชต.ไปสู่ระยะการเสริมสร้างสันติสุขและการพัฒนาอย่างยั่งยืนในอนาคต
รัฐบาลไทย-ข่าวทำเนียบรัฐบาล-สธ. เผยผลสำรวจล่าสุด คนไทยยกการ์ดสูงเท่าการระบาดระลอกแรก
วันเสาร์ที่ 19 มิถุนายน 2564
สธ. เผยผลสํารวจล่าสุด คนไทยยกการ์ดสูงเท่าการระบาดระลอกแรก
กระทรวงสาธารณสุขเผยผลสํารวจพฤติกรรมสุขภาพประชาชาชนรอบล่าสุด ภาพรวมคนไทยยกการ์ดสูง เท่าการระบาดระลอกแรก ให้ความสําคัญกับการสวมหน้ากากอนามัยสูงถึงร้อยละ 94.8 รวมถึงทุกกลุ่มอายุมีความต้องการฉีดวัคซีนเพิ่มสูงขึ้น
กระทรวงสาธารณสุขเผยผลสํารวจพฤติกรรมสุขภาพประชาชาชนรอบล่าสุด ภาพรวมคนไทยยกการ์ดสูง เท่าการระบาดระลอกแรก ให้ความสําคัญกับการสวมหน้ากากอนามัยสูงถึงร้อยละ 94.8 รวมถึงทุกกลุ่มอายุมีความต้องการฉีดวัคซีนเพิ่มสูงขึ้น ส่วนข้อมูลผู้ที่ได้รับการฉีดวัคซีนล่าสุดถึงวันที่ 18 มิถุนายน 2564 ฉีดไปแล้ว 7,483,083 โดส
นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า รัฐบาลมีนโยบายให้การฉีดวัคซีนโควิดเป็นวาระแห่งชาติ เพื่อลดการป่วยรุนแรง และการเสียชีวิตจากโรคโควิด 19 เร่งสร้างภูมิคุ้มกันหมู่ เตรียมพร้อมฟื้นฟูเศรษฐกิจประเทศ และกระตุ้นการท่องเที่ยว ให้ประชาชนได้กลับมาดําเนินชีวิตตามปกติโดยเร็วที่สุด ตั้งเป้าหมายจัดหาวัคซีนสําหรับฉีดให้คนในประเทศกว่า 100ล้านโดสภายในปี 2564 โดยเริ่มฉีดวัคซีนโควิด 19 ให้บุคลากรทางการแพทย์และประชาชนเสี่ยงกลุ่มต่างๆ ตั้งแต่วันที่ 28 กุมภาพันธ์ 2564 และเริ่มฉีดอย่างเป็นทางการพร้อมกันทั่วประเทศ ในวันที่ 7 มิถุนายน 2564 ข้อมูลล่าสุดถึงวันที่ 18 มิถุนายน 2564 ฉีดวัคซีนไปแล้ว 7,483,083 โดส เป็นเข็มที่ 1 จํานวน 5,434,119 ราย และเข็มที่ 2 จํานวน 2,048,964 ราย
“จากการสํารวจความต้องการฉีดวัคซีนโควิด 19 ล่าสุด 16 – 31 พฤษภาคม 2564 พบว่าทั้งกลุ่มอายุ 15-59 ปี และกลุ่ม 60 ปีขึ้นไป มีความต้องการฉีดวัคซีนเพิ่มขึ้นอยู่ที่ประมาณร้อยละ 65 -75 จึงขอให้มาฉีดวัคซีนช่วยชาติ เพื่อให้เกิดภูมิคุ้มกันระดับประเทศ เปิดประเทศเมื่อทุกคนปลอดภัย ย้ําว่าแม้จะฉีดวัคซีนแล้วยังมีโอกาสติดเชื้อได้ ทุกคนยังต้องเข้มมาตรการป้องกันตนเอง สวมหน้ากากอนามัย เว้นระยะห่าง ล้างมือบ่อยๆ ที่สําคัญคือ พฤติกรรมส่วนบุคคลที่ดี เช่น การใช้ช้อนกลางส่วนตัว ระวังการสัมผัสบริเวณพื้นผิวต่าง ๆ” นายแพทย์เกียรติภูมิกล่าว
ด้านนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ ได้เปิดเผย ผลสํารวจพฤติกรรมสุขภาพประชาชน และความต้องการวัคซีนในช่วงสถานการณ์โควิด 19 ว่า กระทรวงสาธารณสุข ร่วมกับองค์การอนามัยโลก สํานักงานภูมิภาคเอเชียใต้และเอเชียตะวันออก คณะแพทยศาสตร์ศิริราชพยาบาล คณะแพทยศาสตร์รามาธิบดี สํานักงานหลักประกันสุขภาพแห่งชาติ และสํานักงานสถิติแห่งชาติ ได้สํารวจพฤติกรรมการป้องกันตนเองของประชาชนทั่วประเทศ จํานวน 25,265 ตัวอย่าง ระหว่างวันที่ 16 - 31 พฤษภาคม 2564 พบว่าการระบาดของโรคโควิด 19 ในระลอก 1 เมษายน ที่มาจากคลัสเตอร์สถานบันเทิง ทําให้คนไทยส่วนใหญ่กลับมามีพฤติกรรมสุขภาพที่ดีขึ้นเท่ากับช่วงการแพร่ระบาดในระลอกแรก คือ ร้อยละ 85.4 ให้ความสําคัญกับการสวมหน้ากากอนามัยสูงถึงร้อยละ 94.8 รองลงมาคือ การล้างมือบ่อยๆ ด้วยสบู่ หรือเจลแอลกอฮอล์ ร้อยละ 88.8 กินอาหารร้อนใช้ช้อนกลางส่วนตัวร้อยละ 87.9 และระวังตนเองไม่อยู่ใกล้ชิดคนอื่นร้อยละ 83 รวมถึงมีการรวมกลุ่มทางสังคมและเดินทางออกต่างจังหวัดลดลง ในส่วนผลสํารวจเกี่ยวกับความต้องการฉีดวัคซีนโควิด 19พบว่าโดยเฉลี่ยคนไทยในกลุ่มอายุ 15-59 ปี และกลุ่ม 60 ปีขึ้นไป มีแนวโน้มความต้องการฉีดวัคซีนที่เพิ่มขึ้นอยู่ที่ประมาณร้อยละ 65 - 75 มีผู้ที่ตั้งใจอยากฉีดวัคซีน ร้อยละ 56 และเปลี่ยนใจจากเดิมไม่ต้องการฉีดเป็นต้องการฉีด ร้อยละ 21.7 ตั้งใจไม่ฉีดร้อยละ 13.6 และเปลี่ยนใจจากเดิมต้องการฉีดเป็นไม่ต้องการฉีดร้อยละ 8.7
****************************************19 มิถุนายน 2564
รัฐบาลไทย-ข่าวทำเนียบรัฐบาล-คลังเตือนภัยเว็บไซด์กระทรวงการคลังปลอม อย่าคลิก ระวังโดนหลอก
วันจันทร์ที่ 1 สิงหาคม 2565
คลังเตือนภัยเว็บไซด์กระทรวงการคลังปลอม อย่าคลิก ระวังโดนหลอก
กระทรวงการคลังเตือนภัยเว็บไซต์ปลอม ระวังเว็บไซต์แอบอ้างจากกระทรวงกรคลัง หลังตรวจสอบพบมีเว็บไซด์กระทรวงการคลังปลอม ใช้ชื่อโดเมนว่า “https://acwc9.com/” ซึ่งเป็นการเลียนแบบ/ปลอมเว็บไซต์ หรือฟิชชิง (Phishing) ที่มาในรูปแบบของการปลอมหน้าเว็บไซด์กระทรวง
กระทรวงการคลัง เตือนภัย เว็บไซต์ปลอม ระวังเว็บไซต์แอบอ้างจากกระทรวงกรคลัง หลังตรวจสอบพบมีเว็บไซด์กระทรวงการคลังปลอม ใช้ชื่อโดเมนว่า “https://acwc9.com/” ซึ่งเป็นการเลียนแบบ/ปลอมเว็บไซต์ หรือฟิชชิง (Phishing) ที่มาในรูปแบบของการปลอมหน้าเว็บไซด์กระทรวงการคลัง รวมถึงการปลอมอีเมล์ของกระทรวงการคลัง และได้พบการร้องเรียนจากประชาชนผ่านเพจ Facebook กระทรวงการคลัง (https://www.facebook.com/MoFNewsStationThailand) ว่ามีการหลอกลวงทาง application Line เพื่อให้ประชาชนกด Link เข้าสู่เว็บไซด์กระทรวงการคลังปลอมดังกล่าว โดยอ้างว่าการยื่นภาษีมีปัญหา หรือมีการค้างชําระ
ทั้งนี้ข้อสังเกตของเว็บไซด์กระทรวงการคลังปลอมดังกล่าวมีจุดสังเกตดังนี้
1. URL ของเว็บไซด์กระทรวงการคลังปลอม https://acwc9.com แตกต่างจากเว็บไซด์กระทรวงการคลังของจริง https://www.mof.go.th/
2. มีปุ่มให้ Download ทางด้านขวาบน ซึ่งไม่ควรคลิกเข้าไปเด็ดขาด เนื่องจากมีความเสี่ยงต่อการโดนขโมยข้อมูล และการโจมตีทางไซเบอร์
3. ซึ่งไฟล์ดาวน์โหลดดังกล่าวเป็นไฟล์นามสกุล APK หรือ เป็น ไฟล์ android application ซึ่งจะมีความเสี่ยงเพิ่มมากขึ้น หากกดผ่านโทรศัพท์เคลื่อนที่ ที่ใช้ระบบปฏิบัติการแอนดรอย์ (Android)
4. เว็บไซด์กระทรวงการคลังปลอมจะไม่มีการ Update ข้อมูลแบบ real time ซึ่งแตกต่างจากเว็บไซด์จริงที่จะมีการ update ข้อมูลอยู่ตลอดเวลา
กระทรวงการคลัง ขอแจ้งเตือนประชาชนอย่าได้หลงเชื่อผู้หลอกลวงที่มีเจตนาไม่ดีดังกล่าว ทั้งนี้ทางกระทรวงการคลังจะได้ติดตามข้อมูลต่างๆ อย่างใกล้ชิด เพื่อป้องกันและแก้ไขปัญหาที่อาจเกิดขึ้นกับประชาชน ต่อไป
กระทรวงการคลัง
โทร 0-2126-5800
รัฐบาลไทย-ข่าวทำเนียบรัฐบาล-กรมท่าอากาศยาน กระทรวงคมนาคม เข้าร่วมเจรจาเที่ยวบินฤดูหนาวในการประชุม IATA Slot Conference ครั้งที่ 148
วันศุกร์ที่ 18 มิถุนายน 2564
กรมท่าอากาศยาน กระทรวงคมนาคม เข้าร่วมเจรจาเที่ยวบินฤดูหนาวในการประชุม IATA Slot Conference ครั้งที่ 148
ผ่านระบบ Video Conference
นายอภิรัฐ ไชยวงศ์น้อย อธิบดีกรมท่าอากาศยาน พร้อมด้วยนายเกียรติชัย ชัยเรืองยศ ผู้อํานวยการกองส่งเสริมกิจการท่าอากาศยาน นายบรรจบ บุรวัฒน์ ผู้เชี่ยวชาญเฉพาะด้านจัดระเบียบการขนส่งทางอากาศ และเจ้าหน้าที่ผู้เกี่ยวข้อง เข้าร่วมการประชุม IATA Slot Conference ครั้งที่ 148 ในระหว่างวันที่ 15 – 17 มิถุนายน 2564 ผ่านระบบ Video Conference
สําหรับการประชุม IATA Slot Conference มีวัตถุประสงค์เพื่อให้ท่าอากาศยานและสายการบิน ได้ประชุมร่วมกันเพื่อเจรจาตารางการบิน หรือเวลาที่จะทําการบินเข้า-ออกท่าอากาศยานต่างๆ ซึ่งครั้งนี้กรมท่าอากาศยานได้เข้าร่วมเจรจาและจัดสรรตารางการบินประจําฤดูหนาว 2564/2565 (31 ตุลาคม 2564 – 26 มีนาคม 2565) โดยในครั้งนี้ มีสายการบินได้ทําการนัดหมายประชุมกับคณะผู้แทนของกรมท่าอากาศยาน จํานวน 5 สายการบิน เพื่อขอจัดสรรเวลาหรือขอปรับเปลี่ยนเวลาเข้า-ออกท่าอากาศยานกระบี่
ซึ่งภายหลังจากการประชุมหารือร่วมกัน กรมท่าอากาศยานสามารถจัดสรรได้ตามเวลาที่สายการบินต้องการหรือเวลาที่ยอมรับได้ โดยมีสายการบินต่างประเทศที่จะทําการบินเส้นทางกระบี่ ดังนี้
1.Sichuan Airlines เส้นทาง เฉิงตู-กระบี่ และกลับ สัปดาห์ละ 4 เที่ยวบิน
2.Spring Airlines เส้นทาง เฉิงตู-กระบี่ และกลับ สัปดาห์ละ 3 เที่ยวบิน เซินเจิ้น-กระบี่ และกลับ สัปดาห์ละ 3 เที่ยวบิน
3.AirAsia Berhad เส้นทาง กัวลาลัมเปอร์-กระบี่ และกลับ สัปดาห์ละ 28 เที่ยวบิน
4.Finnair เส้นทาง เฮลซิงกิ-กระบี่ และกลับ สัปดาห์ละ 3 เที่ยวบิน
5.Norwegian เส้นทาง ออสโล-กระบี่ และกลับ สัปดาห์ละ 1 เที่ยวบิน
6.Shanghai Airline เส้นทาง เซี่ยงไฮ้-กระบี่ และกลับ สัปดาห์ละ 7 เที่ยวบิน
7.China Eastern เส้นทาง อุรุมชี-เหอเฟ่ย-กระบี่ และกลับ สัปดาห์ละ 7 เที่ยวบิน
8.Scoot Tigerair เส้นทาง สิงคโปร์-กระบี่ และกลับ สัปดาห์ละ 10 เที่ยวบิน และสายการบินทําการบินแบบเช่าเหมาลํา คือ TUI fly Nordic เส้นทาง โคเปนเฮเกน,กอเทนเบิร์ก,เฮลซิงกิ,สตอกโฮล์ม-กระบี่ จํานวน 16 เที่ยวบิน (ระหว่างวันที่ 7 พฤศจิกายน 2564 - 26 มีนาคม 2565)
อธิบดีกรมท่าอากาศยาน กล่าวว่า การประชุมจัดสรรเวลาเที่ยวบินในตารางบินฤดูหนาว 2564/2565 ในครั้งนี้ กรมท่าอากาศยานได้ให้ข้อมูลการพัฒนาท่าอากาศยานกระบี่ ที่อยู่ระหว่างดําเนินการขยายขีดความสามารถในการรองรับผู้โดยสารและเที่ยวบินให้เพิ่มมากขึ้น เพื่อให้สายการบินนําข้อมูลไปพิจารณาเปิดทําการบินเส้นทางใหม่หรือเพิ่มเที่ยวบินมายังท่าอากาศยานกระบี่ได้
โดย กรมท่าอากาศยานมีการเตรียมความพร้อมมาตรการในการรองรับผู้โดยสารและนักท่องเที่ยว หากรัฐบาลประกาศเปิดประเทศและผ่อนคลายมาตรการต่างๆ ซึ่งปัจจุบันกรมท่าอากาศยานได้มีการดําเนินงานตามมาตรการป้องกันการแพร่ระบาดของเชื้อไวรัสโควิด-19 ของกระทรวงสาธารณสุข และกระทรวงคมนาคมอย่างเคร่งครัด ทั้งการคัดกรองผู้โดยสาร การเว้นระยะห่างทางสังคม (Social Distancing) การดูแลความสะอาดภายในอาคารที่พักผู้โดยสาร เพื่อสร้างความมั่นใจให้ผู้โดยสาร รวมถึงความปลอดภัยของผู้ปฏิบัติงานอีกด้วย
รัฐบาลไทย-ข่าวทำเนียบรัฐบาล-ไอแบงก์ดูแลชุมชนมุสลิมต่อยอดโครงการชุมชนซื่อสัตย์ สนับสนุนมัสยิดทำประกันตะกาฟุลอัคคีภัย ช่วยออกเงินสมทบ 40%
วันพุธที่ 27 กรกฎาคม 2565
ไอแบงก์ดูแลชุมชนมุสลิมต่อยอดโครงการชุมชนซื่อสัตย์ สนับสนุนมัสยิดทําประกันตะกาฟุลอัคคีภัย ช่วยออกเงินสมทบ 40%
โครงการ “ไอแบงก์ สนับสนุนตะกาฟุลอัคคีภัย สําหรับมัสยิด” เป็นการร่วมมือกันระหว่าง ไอแบงก์ กับ บมจ. ทิพยประกันภัย บริษัทผู้ให้บริการประกันตะกาฟุล เพื่อสนับสนุนให้มัสยิดทั่วประเทศ ทําตะกาฟุลอัคคีภัย เพื่อเป็นการบรรเทาความเสียหายในกรณีมัสยิดเกิดอัคคีภัย
ธนาคารอิสลามแห่งประเทศไทย (ไอแบงก์) เดินหน้าดูแลชุมชนมุสลิม ต่อยอดจากโครงการชุมชนซื่อสัตย์ ซึ่งเป็นโครงการที่ธนาคารออกเมื่อปลายปี 2564 เพื่อยกระดับคุณภาพชีวิตพี่น้องมุสลิมที่ไม่สามารถเข้าถึงระบบสถาบันการเงินให้หลุดพ้นจากหนี้นอกระบบ ผ่านตัวแทนที่ได้รับการแต่งตั้งโดยคณะกรรมการมัสยิด จากการทํางานร่วมกับมัสยิดซึ่งเป็นศูนย์รวมของพี่น้องมุสลิมที่ผ่านมา ธนาคารจึงมีแนวคิดส่งเสริมมัสยิดทําตะกาฟุลอัคคีภัย กรณีที่มัสยิดเกิดความเสียหายจากอัคคีภัย ภายใต้โครงการ “ไอแบงก์ สนับสนุนตะกาฟุลอัคคีภัย สําหรับมัสยิด” โดยไอแบงก์ จะช่วยออกเงินสมทบให้กับมัสยิด 40% จากยอดเงินสมทบสัญญาตะกาฟุลอัคคีภัยที่ต้องชําระ และพร้อมให้การสนับสนุนอย่างต่อเนื่องทุกปี
โครงการ “ไอแบงก์ สนับสนุนตะกาฟุลอัคคีภัย สําหรับมัสยิด” เป็นการร่วมมือกันระหว่าง ไอแบงก์ กับ บมจ. ทิพยประกันภัย บริษัทผู้ให้บริการประกันตะกาฟุล เพื่อสนับสนุนให้มัสยิดทั่วประเทศ ทําตะกาฟุลอัคคีภัย เพื่อเป็นการบรรเทาความเสียหายในกรณีมัสยิดเกิดอัคคีภัย จะได้รับการชดเชยค่าสินไหมตามความเสียหายจริง แต่ไม่เกินทุนประกันภัยที่ทําไว้ โดยไอแบงก์ จะให้ความช่วยเหลือในการออกค่าใช้จ่ายเงินสมทบในอัตรา 40% จากยอดเงินสมทบสัญญาตะกาฟุลอัคคีภัยมาตรฐานที่ต้องชําระ เช่น ทุนประกันภัย 1,000,000 บาท ไอแบงก์สนับสนุนเงินสมทบ 40% เท่ากับทางมัสยิดออกเองเพียง 520 บาท และพร้อมให้การสนับสนุนอย่างต่อเนื่องทุกปี สําหรับมัสยิดที่ต้องการสมัครเข้าร่วมโครงการ ต้องเป็นมัสยิดที่จัดตั้งและจดทะเบียนกับกรมการปกครองเท่านั้น ซึ่งในปัจจุบันทั่วประเทศมีเกือบ 4,000 มัสยิด
มัสยิดที่สนใจเข้าร่วมโครงการ สามารถติดต่อสมัครสมาชิกตะกาฟุลอัคคีภัยมัสยิดได้ที่ ไอแบงก์ ทุกสาขาทั่วประเทศ หรือสอบถามข้อมูลเพิ่มเติมได้ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)